**ОБЩИНСКА ИЗБИРАТЕЛНА КОМИСИЯ ГР. СЕПТЕМВРИ**

**Град Септември, ул."Александър Стамболийски" № 37А**

**Тел. 03561/7770, GSM:0888587505 email: oik1329@cik.bg**

**ПРОТОКОЛ № 47/16.11.2017 г.**

**от заседание на ОИК гр. Септември**

Днес 16.11.2017 г. в сградата на Община Септември, се проведе заседание на ОИК гр. Септември при следния дневен ред:

1. Запознаване на членовете на ОИК Септември с постъпилото Възражение вх. № 47/13.11.2017 г. от Общинския съветник Лазар Николов Влайков.
2. Вземане на Решение по чл. 30, ал. 6 от ЗМСМА по отношение на общинския съветник Лазар Николов Влайков.

На заседанието присъстват следните членове на ОИК Септември:

Председател

Мануел Христов Манчев

Зам. председател

Стоян Венциславов Дамянов

Секретар

Ваня Славова Биволарска

Членове

1. Владимира Йорданова Бояджийска

2. Павлина Александрова Чеширова

3. Цветелина Спасова Райкова

4. Наталия Иванова Тряскова

5. Наташа Запрянова Шопова

6. Павлинка Станоева Церовска

Заседанието се ръководи от председателя на ОИК Септември Мануел Христов Манчев.

След като се констатира наличието на кворум за редовно провеждане на заседанието същото беше открито от председателя в 16:05 часа.

**По точка първа от дневния ред:**

В ОИК Септември е постъпило Възражение вх. № 47/13.11.2017 г. от Общинския съветник Лазар Николов Влайков против Уведомление вх. № 42/10.11.2017 г. от Председателя на Общинския съвет – гр. Септември, с което се твърди да са налице предпоставките по чл. 30, ал. 4, т. 5 от ЗМСМА. Във възражението се твърди, че не са налице основания за прекратяване на пълномощията на общинския съветник Лазар Николов Влайков, като се излагат обстоятелства, че същият не е бил надлежно уведомяван за проведените сесии на Общински съвет, Септември, както и че е налице основателна причина за отсъствието му от сесията, проведена на 09.11.2017 г. Представени са призовка за явяване в съдебно заседание за въззивна проверка на Определение, постановено по ЧНД № 2019/2017 г., Протокол от съдебно заседание по ЧНД № 2019/2017 г. по описа на ПРС, проведено на 09.11.2017 г., Определение постановено по ЧНД № 2019/2017 г. по описа на ПРС от 09.11.2017 г.

За изясняване на обективната фактическа обстановка от ОИК Септември са изискани и по преписката са приложени: Отговор вх. № 48/13.11.2017 г. от Председателя на Общински съвет - Септември, Становище вх. № 51/16.11.2017 г. от Председателя на Общински съвет - Септември, Определение от 08.09.2017 г., постановено по ЧНД 1619/2017 г. по описа на ПРС, с вх. № 53/16.11.2017 г., Протокол и Определение от 12.09.2017 г., постановено по ВЧНД 665/2017 г. по описа на ПОС, с вх. № 54/16.11.2017 г.

От получената обратна разписка вх. 52/16.11.2017 г. е видно, че Лазар Николов Влайков е получил уведомлението изпратено от ОИК Септември на 15.11.2017 г.

Изискани са справки от Окръжна Прокуратура Пазарджик и Окръжна Прокуратура Пловдив за подавано от Влайков искане по реда на чл. 62, ал. 1 от НПК.

Комисията се запозна и обсъди възражението и всички приложени и постъпили по преписката документи.

Констатира се, че за периода от 08.09.2017 г. до 09.11.2017 г. /когато е датата на последната от трите проведени сесии на Общински съвет Септември, от които общинският съветник е отсъствал/ по отношение на Влайков е била наложена мярка за неотклонение „домашен арест”.

В тази връзка са поискани доказателства за обстоятелството дали общинския съветник Л. Влайков е подавал искане до компетентните органи за получаване на разрешение за явяване на сесиите на Общински съвет – Септември. Към настоящия момент не са постъпили данни от ОП Пазарджик и от ОП Пловдив в тази насока.

Членовете на ОИК Септември, считат че за изясняване на обстоятелството налице ли са неоснователни отсъствия от проведените сесии на Общински съвет – Септември от страна на общинския съветник Лазар Николов Влайков следа да постъпят изисканите данни от ОП Пазарджик и ОП Пловдив.

**По точка втора от дневния ред:**

С оглед изложеното в мотивите по точка първа от дневния ред, ОИК Септември счита, че към настоящия момент не са изяснени всички факти и обстоятелства от значение за правилното произнасяне по постъпилото уведомление от председателя на Общински съвет – Септември. Предвид изложеното към настоящия момент не са налице предпоставки за взимане на обосновано и мотивирано решение на ОИК.

ОИК Септември, счита че след постъпване на изискана от ОП Пазарджик и ОП Пловдив информация следва да се свика незабавно заседание, на което да се вземе решение по реда на чл. 30, ал. 6 от ЗМСМА.

Други въпроси за решаване в настоящето заседание на ОИК Септември не бяха поставени.

След приключването на въпросите от приетия дневен ред и тъй-като не се поставиха други въпроси за обсъждане, заседанието беше закрито в 18:15 часа.

Председател

Мануел Христов Манчев

Зам. председател

Стоян Венциславов Дамянов

Секретар

Ваня Славова Биволарска

Членове

1. Владимира Йорданова Бояджийска

2. Павлина Александрова Чеширова

3. Цветелина Спасова Райкова

4. Наталия Иванова Тряскова

5. Наташа Запрянова Шопова

6. Павлинка Станоева Церовска